# Szabó Rózsa

(Pesterzsébet, 1932. márc. 17.– ): énekesnő (szoprán). 1953–60-ban végezte el a bp.-i konzervatóriumot. 1960–61-ben az egri Gárdonyi Géza Színház, 1962-től 1965-ig a Miskolci Nemzeti Színház operettprimadonnája. 1965-től az Operaház magánénekese. Lírai szoprán szerepeket alakít. Európa több nagyvárosában és Kubában vendégszerepelt. F.Sz. Violetta (Verdi: Traviata); Constanza (Mozart: Szöktetés a szerájból); Gara Mária (Erkel F.: Hunyadi László); Nedda (Leoncavallo: Bajazzók); Musette (Puccini: Bohémélet); Szaffi (ifj. J. Strauss: A cigánybáró).