# Polgár István

(Székesfehérvár, 1881. dec. 4.–?): író, színháztörténész. Jogot végzett, és a MÁV-nál helyezkedett el. Műkedvelő drámaíró, műfordító és tenorista volt. 1906–1908 között Versecen, 1908-tól 1920-ig Temesvárott, 1920-tól Szombathelyen élt. Színházi tárgyú cikkeit a helyi lapokban publikálta. F.M. Vasúton (dráma, 1910); A véres liliomok (dráma, 1928); A szombathelyi színészet története. Jubiláris játékalbum (Szombathely, 1927).