# Joviczky József

(Újpest, 1918. márc. 26.– ): énekes (tenor). Énektanulmányait a Zak-n baritonként folytatta 1943-tól 1947-ig Walter Margit és Maleczky Oszkár irányításával. 1948-ban Siegmundként (Wagner: A walkűr) debütált az Operaházban. További sikerei is elsősorban Wagner operáihoz fűződnek. 1947–1970 között volt az Operaház vezető – bizonyos időszakonként egyetlen – Wagner-tenorja. Gyakran vendégszerepelt az egykori szocialista országokban, és oratóriuménekesként is sikeres volt. F.Sz. Lohengrin (Wagner); Hunyadi László (Erkel F.); Otello (Verdi).