# Szabados Ambrus, id.

(Sajószentpéter, 1913. máj. 31.– ): színész. A SzAk-t látogatta 1937-ig, amikor a debreceni színház szerződtette, ahol egy évadot töltött. 1945-ben szerződtette a Miskolci Nemzeti Színház, amelynek nyugdíjazásáig, 1982-ig volt művésze. 1948-ban megszervezte a Miskolci Nemzeti Színház tájelőadásait, és annak vezetője lett. F.Sz. Gazda (Gorkij: Éjjeli menedékhely); Tudós (Vörösmarty M.: Csongor és Tünde); Első demagóg, Agg eretnek (Madách I.: Az ember tragédiája); Simon bán, Mikhál bán (Katona J.: Bánk bán); Főúr (Bródy S.: A tanítónő); Bíró (Gárdonyi G.: Falusi verebek).