# Dalnokiné Konti Fáni; Kohn

(Pest, 1842–Bp., 1908. okt. 18.): énekesnő (alt). 1860-ban Kolozsvárott lépett először színpadra. A legnagyobb vidéki városok kedvelt opera- és operetténekese volt. 1866-tól férjével, Dalnoki Bénivel játszott együtt. Arad, Debrecen, Kolozsvár ünnepelte kellemes alt hangja miatt. 1884-ben inkább vállalta a karénekesi szerepet a pesti Operaházban, csakhogy férje mellett lehessen. F.Sz. Azucena (Verdi: A trubadúr); Fedora (Doppler F.: Gr. Benyovszky); Nancy (Flotow: Márta); Pieretto (Donizetti: Linda); Marianna (Offenbach: Coscoletto); Abigail (Verdi: Nabucco); Magdalena (Verdi: Rigoletto); Márta (Gounod: Faust).

M.A. 1860: Kolozsvár; 1862–64: Szabó József, Philippovics István; 1864–70: Follinus János; 1870–72: Szabó József; 1872–73: Latabár Endre; 1873–75: Debrecen; 1875–76: Arad; 1876–79: Kolozsvár; 1879–80: Mándoky Béla; 1880–81: Bogyó Alajos; 1883–84: Gerőffy Jakab; 1884: Operaház.