# Solthy György

(Sopron, 1900. máj. 18.–Bp., 1961. nov. 15.): színész. Bankhivatalnok volt. 1923-ban vidéki társ.-oknál kezdte pályáját. 1927–1929 között a Király Színházban, 1929–1931 között Kolozsvárott, 1931–32-ben Miskolcon, 1932–33-ban a Fővárosi Operettszínházban játszott. 1934–35-ben a Király, 1935–36-ban a Fővárosi Operettszínházhoz szerződött. 1936–1938 között a Royal, 1937–1939 között a Városi, 1937-ben a Művész Színházban kapott szerepeket. 1939-től 1943-ig a Fővárosi Operettszínház tagja volt. 1940-ben a Madách, 1944-ben az Új Magyar és a Vidám Színházban is fellépett. 1945-ben a Pesti és a Víg-, 1946-ban a Fővárosi Operett, a Magyar és a Márkus Parkszínházban és a Royal Revü Varietében, 1947-ben a Magyar és a Madách Színházban működött. 1948–49-ben a Pesti, 1949-ben az Ifjúsági Színház foglalkoztatta. 1949–1951 között – politikai kijelentései miatt – nem kapott szerződést. 1951-ben a Vidám, 1951–1956 között a Madách Színházban szerepelt. Operettek és prózai művek jellemszerepeit formálta meg. Több filmet is forgatott. F.Sz. Báró Szirmay (Ábrahám P.: 3:1 a szerelem javára); Draskóczy (Huszka J.: Mária főhadnagy); Medvegyev (Gorkij: Éjjeli menedékhely).