# Szabó Sándor, N.

(Nagykőrös, 1944. aug. 16.– ): színész. Színiiskolai végzettség nélkül szerződtette egy évadra a Szegedi Nemzeti Színház, utána az Állami Déryné Színház tagja lett. 1969–1971 között a szolnoki Szigligeti Színházban játszott, 1971-ben ismét az Állami Déryné Színház tagja, míg 1974 óta a Pécsi Nemzeti Színház művésze. F.Sz. Vigov (Osztrovszkij: Erdő); Mujkó (Huszka J.: Gül Baba); Lali (Bárány T.: A szülő is ember); Puck (Sh.. Szentivánéji álom); Kurrah (Vörösmarty M.: Csongor és Tünde); Pixi (Szirmai A.: Mágnás Miska); Sebastian (Sh:: A vihar); Le Beau (Sh.: Ahogy tetszik); Keszeg András (Sh.: Vízkereszt); Pfleiderer (Kálmán I.: Az ördöglovas).