# Tarján Györgyi

(Bp., 1957. nov. 12.– ): színésznő. 1974-től játszott a Madách, a Nemzeti és a Bartók Színházban. A SzAk elvégzése után 1979-től a kaposvári Csiky Gergely Színház, majd 1981–86-ban a Magyar Filmgyártó Vállalat társ.-ának művésze. 1986-tól a veszprémi Petőfi Színház tagja volt. 1990 óta Amerikában él, jelenleg a Lee Strasberg Theater Institute hallgatója. Énekesként több külföldi fesztiválon lépett fel, díjakat is nyert. A Jeszenszky-dzsesszbalett tagja. Több filmben szerepelt. F.Sz. Lili (Bereményi G.: Halmi); Nárcisz (Arden: Gyöngyélet); Apácafőnöknő (Pilinszky J.: Élőképek); Kaminska (Spiró Gy.: Az imposztor).