# Miskolczy György

(?–?): színházszervező és -vezető, fordító. Ügyvéd, Borsod vármegye főadószedője. 1800-tól 1803-ig az erdélyi társ. miskolci vendégjátékain br. Wesselényi Miklós igazgatója. 1815. aug. 31-től 1828 ápr.-áig harmad, majd másodmagával Borsod vármegye által kinevezett színházi biztos és ig. a Miskolcon játszó vándortárs.-ok élén. Korábban neki tulajdonították A véres örökség c. drámát. – Ir. Ferenczi Z.: Színészettörténeti adatok (ItK, 1900); Bayer J.: Miskolcz színészete 1800-tól 1803-ig (ItK, 1908); Enyedi S.: Id. Wesselényi Miklós színházi levelezése (1983); A vándorszínészettől a Nemzeti Színházig (1987).