# Némethy Ferenc

(Hajdúdorog, 1926. febr. 19.– ): színész. 1950-ben végezte el a Pázmány Péter Tudományegyetem jogi karát. Közben énekelni tanult, majd az Operaház tagja lett. 1951-ben a Miskolci Nemzeti Színházba szerződött. 1954-ben szerzett diplomát a SzAk levelező tagozatán. 1969 óta a Madách Színház művésze. Musical- és operaszerepeket is játszott, de igazi sikereit drámai karakterszerepek alakításával érte el. Ábrázolásmódjára a mély gondolatiság jellemző. 1961-ben Jászai Mari-díjat, 1966-ban érdemes művész kitüntetést kapott. F.Sz. Luna gróf (Verdi: A trubadúr); Peacock (Brecht–Weill: Koldusopera); Higgins (Lerner–Loewe: My Fair Lady); Szatyin (Gorkij: Éjjeli menedékhely); Möbius (Dürrenmatt: A fizikusok); Tyelegin (Csehov: Ványa bácsi); Mr. Mayhew (Christie: A vád tanúja); Multiplex úr (Zemlényi Z.–Mészöly G.: Hoppárézimi!).

NÉMETHY FERENC – Tanácselnök (Polgár A.: A szembesítés eredménytelen)