# Sziklai Jenő

(Fülek, 1888. jún. 13.–Gmünden?, 1944/45?): színész, rendező, színházigazgató. Pályáját 1904-ben Micsey F. Györgynél kezdte. 1907–08-ban Kúnhegyi Miklós társ.-ában, 1908–09-ben Szabadkán, 1909–10-ben Pozsonyban, 1910–1912 között Kecskeméten, 1912–13-ban Miskolcon, 1913–14-ben Békéscsabán, 1914–15-ben Győrben szerepelt. 1915–1917 között Kassán volt főrend. 1917-től 1921-ig a Városi Színház tagja volt. 1922–1924 között Kiss Árpád békéscsabai, 1924–25-ben Heltai Hugó nyíregyházi társ.-ának társig.-jaként dolgozott. 1925–26-ban Pécsett, 1926–1931 között Szegeden mint főrend., 1931–32-ben Debrecenben mint rend. működött. 1932-ben színig.-i engedélyt kapott. Társ.-ával 1932–33-ban Székesfehérvárott, Sopronban, Hódmezővásárhelyen, Veszprémben, Győrben, 1933-tól 1939-ig Szegeden és Győrben, 1933–35 között Hódmezővásárhelyen, 1937–38-ban Szolnokon szerepelt. 1939–1941 között a Fővárosi Operettszínházban – mivel származása miatt nem léphetett színpadra – gazdasági ig.-ként alkalmazták. Ezután nem volt szerződése. 1944. okt. 23-án behívták munkaszolgálatra, ahonnan nem tért vissza. Pályája kezdetén operettszínész volt, és minden szerepkört végigjátszott. A megszerzett rutint, mesterségbeli tudást rend.-ként is kamatoztatta. Az egyik legjelentékenyebb vidéki ig. volt. Több operett ősbemutatóját is ő tartotta. F.Sz. Daniló (Lehár F.: A víg özvegy); József komornyik (Huszka J.: Lili bárónő). F.R. Kálmán I.: Ördöglovas; Lehár F.: Szép a világ; Huszka J.: Gül Baba.