# Rákosi Pál

(Bp., 1898–?): színész, rendező. A SzAk-t 1922-ben végezte el. Miskolcon kezdte pályáját. 1923–24-ben Kassán volt rend. 1925-ben a Magyarország c. lap munkatársa lett. 1926-ban a Vígszínházban gyerekelőadásokon szerepelt. 1927-től 1930-ig a Belvárosi Színház rend.-je volt, és kisebb szerepekben is fellépett. 1934–1936 között a Kamara Színház titkáraként és rend.-jeként működött. Tanított Rákosi Szidi színiiskolájában. 1939-ben a színészkamara tagja volt. További sorsát nem ismerjük. F.R. Szenes B.: A gazdag lány; Zágon I.: Szegény lányt nem lehet elvenni; Duer-Miller–Milton: Darázsfészek; Török S.: Bankett a Kék Szarvasban.