# Éry-Kovács András

(Bp., 1951. márc. 8.– ): rendező. A szegedi Juhász Gyula Tanárképző Főiskola magyar–ének szakának elvégzése után a SzAk-n 1983-ban rendezésből is diplomázott. 1983-tól 1986-ig a szolnoki Szigligeti Színház művésze, 1986–1989 között a Pécsi Nemzeti Színházban rendezett főként operákat. Két esztendeig szabadfoglalkozású. 1991 óta a győri Kisfaludy, ill. a kecskeméti Katona József Színházban dolgozik. F.R. Strindberg: Az apa; Lehár F.: Luxemburg grófja; Puccini: A köpeny; Gianni Schicchi; Mozart: Figaro házassága; Donizetti: Éljen a mama!; Pinter: Születésnap.