# Koch Aurél

(Vác, 1926– ): díszlet- és bábtervező, szcenikus, grafikus. Műszaki tervezői tanulmányok és munka után 1952–1954 között festészetet, színpadtechnikát tanult Gadányi Jenőtől és Németh Antaltól. 1954–56-ban a Népművelési Intézetben dolgozott, szcenikai és bábjátéki tanulmányokat, könyveket írt, majd 1958–60-ban tervezett a Bihari Táncegyüttesnek. 1960–1972 között tervezőirodákban, 1972-ben Wittenbergben dolgozott. 1973-tól az Állami Bábszínház szcenikai v.-je lett, 1975–1986 között a televízió díszlet- és bábtervezője volt. Bábdíszleteit, bábterveit magasfokú grafikusi és szcenikai tudás jellemezte. Sokat szerepelt hazai – Bp., Miskolc – és külföldi kollektív és egyéni kiállításokon. Több hazai és külföldi művészeti díj tulajdonosa. F.T. Urbán Gy.: Minden egér szereti a sajtot; Tarbay E.: Kunkori…; Szabó E.: Állatmesék.