# Csomor Csilla

(Jászfényszaru, 1966. jan. 20.– ): színésznő. Szülőfalujában 8 évig volt amatőrszínjátszó. A SzAk elvégzése után 1988-ban a győri Kisfaludy Színházhoz szerződött, majd 1992-től a Nemzeti Színház művésze lett. Elsősorban fiatal drámai hősnőket alakít, de a zenés szerepekben is emlékezetes alakításokat nyújt. F.Sz. Cordelia (Sh.: Lear király); Eva Vojkevics (Bulgakov: Ádám és Éva); Riquette (Ábrahám P.: Viktória); Genovéva (Márai S.: A kassai polgárok); Izidora (Katona J.: Bánk bán).