# Jancsó Pál; Jantsó

(Gidófalva, 1761–Kolozsvár, 1845. dec. 2.): színész. Székely származású. A nagyenyedi kollégiumban tanult. 1792-ben a kolozsvári társ. alapító tagja. 1836-ig játszott, mindvégig Erdélyben és a Partiumban. Élete végén arisztokraták kegyelemkenyerére szorult. Akarata ellenére lett „az első m. komikus” (Gyulai Pál). Képzett tenorista volt. Drámai szerepekre vágyott, de külseje és különc személyisége vígjátéki figurák alakítására tették alkalmassá: idős gavallérok, bogaras értelmiségiek, furfangos szolgák szerepét játszotta. F.Sz. Pedrillo (Kotzebue: A formenterai remete); Kalb (Schiller: Ármány és szerelem); Köppents (Brühl–Simai K.: Igazházi); Mandolino (Henneberg–Schikaneder: Csörgősapka).