# Bakó Gábor

(Bp., 1968. ápr. 25.– ): táncos, koreográfus, pedagógus. Szakmai tanulmányait Jeszenszky Endre magániskolájában kezdte, majd több neves – főként külföldi jazz-tánc – tanárnál tanult. 1986-ban lett a Rock Színház tagja, vezető szólistája. Kiváló adottságú, sokoldalú táncművész, aki elsősorban az energikusságot és a robbanékonyságot kívánó szerepeket formálja meg hitelesen, bár alkatához a lírai feladatok is közel állnak. F.Sz. Fekete Júdás (Krámer Gy.: Jézus Krisztus Szupersztár); Mefisztufelész (Seregi L.: Macskák); Aurelio Buendia (Lőrincz Gy.: Volt egyszer... s megint); főszerep (Imre Z.: Négy zenekari darab); főszerep (Krámer Gy.: Idők).