# Kormos Ilonka

(Németújfalu, 1882. nov. 4.–?): színésznő. 1904-ben lépett a színipályára. 1906-ban Kövessy Albertnél működött Pécsett és Újvidéken. 1908-ban fellépett a Népszínházban. 1909–10-ben Palágyi Lajos társ.-ában szerepelt. 1910-ben a Király Színház vendége volt, ahova szerződtették is. 1912–1914 között Bécsben lépett fel, a Theater an der Wien, majd a Raimundtheater primadonnája volt. 1914-ben visszatért a Király Színházhoz. 1915-ben a Télikert és a Budai Színkör tagja volt. 1916-ban a Vígszínház társ.-ával a Népoperában lépett fel. 1917-ben ismét a Király Színház művésze lett. Utoljára 1921-ben a Fővárosi Orfeumban szerepelt. F.Sz. Bob herceg (Huszka J.); Gonda (Fall: Elvált asszony); Éva (Lehár F.); Sylvia (Kálmán I.: A csárdáskirálynő).