# Cserje Zsuzsa; Frank

(Bp., 1945. nov. 9.– ): színésznő, színházi kritikus, versmondó, dramaturg. Tanult az Eötvös Loránd Tudományegyetem Bölcsészettudományi Karán, a SzAk színházelméleti szakán és a Nemzeti Színház Stúdiójában. 1968-ban a kecskeméti Katona József Színház, 1970-ben a Honvéd Művészegyüttes tagja. 1972-től 1980-ig az Irodalmi Színpad, később Radnóti Színház, 1983-tól a Népszínház, majd annak jogutódja a Budapesti Kamaraszínház dramaturgja. 1992-től rendez is. F.Sz. Cippora (Pap K.: Mózes, a szabadító); Második boszorkány (Sh.: Macbeth). Színházi kritikái a Színház c. folyóiratban jelentek meg. F.M. Pécsi Sándor (1985).