# Vérey Dezső

(Bp., 1899. aug. 20.–Bp., 1960. aug.): színész. Pályáját Békeffy társ.-ában kezdte kisebb szerepekkel, majd eljátszotta Farkas I.: A kis kadét c. színdarab címszerepét. Tizennyolc éves korában leszerződött a pesterzsébeti állandó színházhoz, ahol bonviván szerepkörben 1926-ig játszott. Ekkor megnősült, elvette Tóth Joli primadonnát, akivel Tóváry Pál vidéki társ.-ához szerződtek. Főleg operettekben játszott; később rendezett is. Bp.-re telepedésük után polgári pályára lépett feleségével együtt.