# Orbók Attila

(Pozsony, 1887. szept. 17.–Bp., 1964. okt. 5.): író, újságíró. Jogi doktorátust szerzett. 1910-ben Bp.-en újságíró lett. 1912–1914 között Párizsból tudósított. 1919-ben Bernben sajtóattaséként dolgozott. 1920–22-ben nemzetgyűlési képviselő, majd 1923-tól ismét újságíróként tevékenykedett. Számos regényt, színdarabot, filmet, kabarétréfát írt. Több színművet fordított. Darabjai: A tünemény (1922); Fiacskám (1928); A népbiztos (1930); A bécsi menyasszony (Lakatos L.-val, 1931); A néma ember (1931); Boldogasszony dervise (Békeffi L.-val, 1934); A kapu előtt (1938); A királynő csókja (zene: Fényes Sz., 1943); Tom Sawyer közbelép (Király D.-vel, 1961). Fordításai: Cocteau: Az írógép (1940 körül); Jonson: A szótlan asszony (1961); Synge: A nyugati világ kóklerje (1963).