# Rajkai György

(Bp., 1914. ápr. 22.–Bp., 1979. máj. 25.): díszlet- és jelmeztervező. Festészeti tanulmányait 1933–1935 között Münchenben végezte. A bp.-i SzAk-n 1948–49-ben Oláh Gusztávtól tanulta a színpadi tervezést. Ugyanitt 1951-től 1961-ig színpadismeretet tanított. Az ötvenes évek elejétől (1951) az Állami Déryné, a Jókai, a Petőfi Színház, majd a Thália Színház tervezője volt. Vendégként több fővárosi és vidéki színházban, valamint a televíziónak és különböző szabadtéri színpadoknak (Körszínház) is dolgozott. Mind a hagyományos, mind a modern szerkezetű színházakban a térszínpad díszletmegoldásait kutatta konstruktív színpadképeivel, fényeffektus-rendszereivel. Érdemes művész (1974). F.T. Szophoklész: Oidipusz király; Pogogyin: Arisztokraták; Fejes E.: Rozsdatemető; Beckett: Godot-ra várva; Weöres S.: A holdbéli csónakos; Katona J.–Illyés Gy.: Bánk bán; Énekek éneke. – Ir. Bőgel J.–Jánosa L.: Scenographia Hungarica (1983).