# Csányi László

(Jászberény, 1905– ): táncos. Pályafutását tornászként kezdte, a Munkás Testedző Egyesületből került Madzsar Alice mozdulatművészeti iskolájába. 1929–1931 között a Madzsar-csoportban táncosként szerepelt. 1930-tól 1944-ig az Operaház tagja, 1935-től magántáncos. Elsősorban karakterszerepekben aratott sikert. 1938–39-ben részt vett a Milloss Aurél-féle Magyar Csupajáték-produkcióban. 1944 őszén Ausztriába távozott, majd 1947-ben Belgiumba, később Kanadába ment. Ott telepedett le és tornatanárként tevékenykedett. F.Sz. A fából faragott királyfi (Cieplinski); Gazdag legény (Cieplinski: Magyar ábrándok); Prometheusz (Milloss A.: Prometheusz teremtményei); Szatír (Nádasi F.: Sylvia); Tybalt (Harangozó Gy.: Rómeó és Júlia).