# Csillag Teréz; Stern

(Dunaadony, 1862. aug. 17.–Bp., 1925. júl. 9.): színésznő. 1879-ben a SzAk elvégzése után a Nemzeti Színház szerződtette naiva szerepekre. Haláláig a Nemzeti Színház tagja volt, három évadot kivéve (1898–1901, Vígszínház), amelynek, 1909-ben örökös tagja lett. 1901-től 1925-ig a SzAk-n színészetet tanított. A századforduló legtehetségesebb naivája volt, de ugyanolyan szívből játszotta a temperamentumos fiatalasszonyokat, végül a bájos öregasszony szerepeket is. Sikereit vj.-okban és francia szalondarabokban aratta. F.Sz. Cyprienne (Sardou–Najac: Váljunk el!); Márta (Csiky G.: A nagymama); Katalin (Sh.: A makrancos hölgy); Ágnes (Molière: A nők iskolája); Szentirmayné (Herczeg F.: A dolovai nábob leánya); Dajka (Sh.: Rómeó és Júlia).

CSILLAG TERÉZ – Brigitta
(Meilhac–Halévy: A kis mama)