# Losonc színészete

iskolai színjátszásról 1790 k.-ről maradt fenn az első feljegyzés. Református diákok az év végi vizsgán a kollégium udvarán tartottak előadást. 1801-ben Kelemen László, 1820-ban Kilényi Dávid, 1826 és 1835-ben Balog István, 1829-ben Könyves Máté társ.-a kereste fel a várost. A 19. sz. második felétől rendszeresen érkeztek színészek Losoncra. A Városi Színház 1895. dec. 11-én nyílt meg, de a társ.-ok a Vigadó nagytermében is játszottak. 1909–10-ben nyári színkör is működött. 1911-ben pedig felépült a város új, 835 személyes színháza, az Apolló Színház. 1918 után a Kelet-szlovenszkói Színház és a Nyugat-szlovenszkói Színház is szereplési lehetőséghez jutott itt. 1939-től 1944-ig a várost ismét mo.-i társulatok keresték fel.