# Cselényi József

(Fót, 1899. ápr. 1.–Bp:, 1949. júl. 25.): népszínműénekes. 15 éves korától rendszeresen fellépett, 1919–20-ban a Műszínkörben, 1920-ban a Budai Színkörben, 1921-ben a Kisfaludy Színházban. 1922–1926 között a Városi Színház, 1926–34-ben a Nemzeti Színház művésze volt. Elsősorban népies színművekben szerepelt sikerrel. F.Sz. Göndör Sándor (Csepreghy F.: A piros bugyelláris); Gyuri (Szigligeti E.: A cigány); Andris (Szigligeti E.: Csikós).