# Sallay Zoltán

(Bp., 1914. márc. 16.–Balatonszéplak, 1984. márc. 15.): táncos. Az Operaház balettiskolájában Brada Ede növendéke volt, majd a társ. tagja lett 1929-ben, 1939–1967 között magántáncosa. A korszak népszerű táncművésze, aki a demi-karakter szerepkörben, valamint a lírai, romantikus hősök megformálásával aratta legnagyobb sikereit. Érdemes művész (1963). F.Sz. Rómeó (Harangozó Gy.: Rómeó és Júlia); Törpe (Cieplinski: Az infánsnő születésnapja); Költő (Harangozó Gy.: Térzene); Girej (Zaharov: A bahcsiszeráji szökőkút); Coppélius (Harangozó Gy.: Coppélia); Molnár (Harangozó Gy.: A háromszögletű kalap); Ferenc (Cieplinski: Coppélia); Néger (Cieplinski: Játékdoboz); Mandarin (Harangozó Gy.: A csodálatos mandarin). – Ir. Harangozó Gy.: S. Z. (Táncművészet, 1954/1); Orosz A.: S. Z. sírjánál (Táncművészet, 1984/6).