# Lukács Éva

(Nagyenyed, 1925. nov. 10.– ): színésznő. A kolozsvári Magyar Művészeti Intézet elvégzése után 1950-ben a város színházához szerződött. Hat évig játszott itt, ekkor férjével, Török Józseffel együtt átszerződött a szatmárnémeti társ.-hoz, amelynek nyugdíjba vonulásáig tagja volt. Érzelmi, indulati telítettséggel karakterszerepeket alakított. F.Sz. Izidora (Katona J.: Bánk bán); Beatrix (Heltai J.: A néma levente); Királyné (Sh.: Hamlet); Margaret (Ionesco: A király halódik).