# Borhy Gergely

(Tiszabő, 1936. máj. 31.– ): színész. Pályáját 1960-ban kezdte a Békés Megyei Jókai Színházban. 1970-től 1978-ig az Állami Déryné, majd 1978–80-ban a Népszínház tagja. 1983-ban a zalaegerszegi Hevesi Sándor Színházhoz szerződött. Pályája elején hősszerepeket játszott, később jellemszerepeket is alakított. Művészetét egyszerű, sallangmentes játék jellemzi. F.Sz. Aigiszthosz (Szophoklész: Elektra); Cléante (Molière: Tartuffe); Sir George Crofts (Shaw: Warrenné mestersége); Szörnyeteg Lajos (Lázár E.: A hétfejű tündér); Petur (Katona J.: Bánk bán); Brighella (Goldoni: Két úr szolgája); Nagyfőnök (Gorkij–Verebes I.: Éjjeli menedékhely).