# Torontói Magyar Színház

1987 őszén alakult. A tagok egy része a Torontói Művész Színházból érkezett, de új tagokat is szerződtettek: Szepes Péter, Dallos József, Bede Fazekas Zsolt. Ig.-ja Kosaras Vilmos lett. Első előadásukat 1987. okt. 24-én tartották (Heltai J.: A néma levente). Ezt követte Vaszary J. Bubus c. bohózata. 1988-ban Molnár F. A doktor úr és Kálmán I. A csárdáskirálynő c. darabja volt műsoron. 1989-ben Molnár F. A testőr és Kálmán I. Marica grófnő c. darabokat mutatták be. További bemutatóik: Kacsoh P.: János vitéz; Huszka J.: Lili bárónő; Csiky G.: A nagymama; Bock: Hegedűs a háztetőn. 1992-ben mutatták be Miller: Pillantás a hídról c. művét, amellyel Magyarországon is vendégszerepeltek.