# Szánthó Armand; Szántó

(Káposztafalu, 1889. jún. 10.–Bp., 1964. márc. 14.): író, dramaturg, színházigazgató. Bankhivatalnokként kezdte pályáját. 1920–21-ben Sziklay Béla Délutáni Kabaréjának dramaturgja lett. 1921-től filmdramaturgként, 1923–29 között a Fox Filmgyárban működött. 1946–47-ben a Magyar Színház műv.-i ig.-ja volt. 1948-tól ismét a filmszakmában dolgozott: filmek feliratozásával és szinkronizálásával foglalkozott. Írói pályáját kabarétréfákkal kezdte. Zenés vj.-okkal szerzett népszerűséget. F.M. Bohózat egy párizsi szállodában (Vaszary J.-sal, 1927); Százhúszas tempó (Szécsén M.-lyal, 1934).