# Ekecs Ferenc

(Bp., 1894. dec. 20.–?): színész. 1921-ben lépett színpadra. Kitűnő komikusi adottságokkal rendelkező táncoskomikus volt. 1923-ban a Kolozsvári Nemzeti Színház szerződtette. Ezután a Partium, a Bánság, Zsil-völgye vidékét járó társ.-ok tagja volt. Legtovább Aradon szerepelt. A koncessziókat elnyerő, egymást váltogató ig.-k szívesen hívták meg társ.-aikba. 1924-ben, amikor Róna Dezső aradi társ.-a konzorciummá alakult, őt is beválasztották az öttagú direktóriumba.