# Berényi Ottó

(Bp., 1926. okt. 20.– ): színész. 1950-ben lépett először színpadra a Pécsi Nemzeti Színházban. 1952-ben az Állami Déryné Színház szerződtette. 1954-ben szerzett diplomát a SzAk-n. 1963-tól nyugdíjba vonulásáig a Vidám Színpad tagja volt. Vígjátékok, kabarék, paródiák, esztrádműsorok állandó szereplője. A Hacsek és Sajó kabaréjelenetében Sajó szerepében vált igazán ismertté. F.Sz. Damis (Molière: Tartuffe); Szotyori (Bárány P.–Payer A.–S. Nagy I.: A szülő is ember); Minden kegy elkelt? (kabaré).