# Wegenast Róbert

(Bp., 1930. máj. 6.– ): díszlettervező. A bp.-i Iparművészeti Főiskola díszlettervezői szakán végezte tanulmányait, Oláh Gusztáv növendéke volt. 1954-ben kapta meg a diplomáját. Előbb A Magyar Néphadsereg Színházában ösztöndíjas, majd két évig az egri, három évig a kaposvári, 1961–1964 között a miskolci társ., 1954-től a József Attila Színház tervezője volt. 1972-től a televízió munkatársa. Festőiség és az új megoldások iránti érzékenység jellemzi. Rendszeresen kiállított Bp.-en, Miskolcon, Prágában. F.T. Brecht: Állítsátok meg Arturo Uit!; Anouilh: Becket...; Csehov: Sirály; Menotti: A telefon.