# Simontsis János

(?, 1783–?, 1856. júl. 25.): színházvezető. Pest vármegye szolgabírája, 1836–1841 között másodalispánja. 1835-től 1837-ig a budai Várszínház m. társ.-ának ig.-ja. A pesti Magyar Színház építését 125 forinttal támogatta, 5 részvényt jegyzett a színház javára. 1837–1840 között a Pesti Magyar Színházat működtető részvénytársaság választmányának, 1840-től 1843-ig a Nemzeti Színház ideiglenes kormányzó választmányának tagja, megbízásukból 1841–42-ben a Nemzeti Színház ig.-ja. Ugyanezt a funkciót töltötte be 1849–1851 között. 1852-ben a Nemzeti Színház gazdasági ig.-ja volt. – Ir. Pukánszkyné Kádár J.: Iratok a Nemzeti Színház történetéhez (1938).