# Bánffy György; Hunyadi-Buzás

(Bp., 1927. jún. 19.– ): színész. A SzAk elvégzése után 1950-től a Nemzeti Színház, 1953-tól az Állami Bábszínház, 1954–1960 között a Fővárosi Operettszínház tagja volt. 1960-ban Pécsre szerződött, 1971 óta a József Attila Színház tagja. Drámai színész, kiváló beszédtechnikája, orgánuma jól érvényesül előadóestjein is. 1978 óta a Zak beszédtanára. 1985-től országgyűlési képviselő. Jászai Mari-díjas (1965), érdemes (1971) és kiváló művész (1983). F.Sz. Faust (Goethe); Lear király (Sh.); Cyrano (Rostand); Bethlen Miklós (Bethlen–Nemeskürty I.: Noé galambja); Széchenyi (Siklós O.: A legnagyobb magyar). Önálló estjei: Ékes-érdes anyanyelvünk; Anyád nyelvét bízták rád a századok; Nagyenyedi fügevirág (Sütő A.); A levegő hőse (szerző, előadó).

BÁNFFY GYÖRGY – Schüller (Berkesi A.: A tizenharmadik ügynök)