# Csapó György

(Kolozsvár, 1961. szept. 16.– ): színész. Marosvásárhelyen végzett a Szentgyörgyi István Színművészeti Intézetben 1985-ben, utána a sepsiszentgyörgyi Állami Magyar Színház szerződtette. 1987–88-ban a kolozsvári Állami Magyar Színház tagja volt. Áttelepült Mo.-ra és 1988-tól a kaposvári Csiky Gergely Színház művésze lett. Pályája elején fiatal hősöket, később karakterszerepeket is játszott. F.Sz. Kerek Ferkó (Móricz Zs.); Cléante (Molière: A fösvény); Haimón (Szophoklész: Antigoné); Jeromos (Tamási Á.: Tündöklő Jeromos); Medvefia (Weöres S.: Holdbéli csónakos); Wurm (Schiller: Ármány és szerelem); Medvegyenko (Csehov: Sirály); Montague (Sh.: Rómeó és Júlia).