# Nagy István

(Petrozsény, 1959. márc. 13.– ): színész. 1984-ben végzett a marosvásárhelyi Szentgyörgyi István Színművészeti Intézetben. Temesvárra került, ahol öt éven át kitűnő szerepek sorát játszotta el. 1989-ben átszerződött a Marosvásárhelyi Nemzeti Színházhoz. Impozáns megjelenésű művész, prózai és zenés darabokban egyforma sikerrel szerepel. Alkalmanként rend.-i feladatokra is vállalkozik. F.Sz. Liliomfi (Szigligeti E.); Kudrjás (Osztrovszkij: Vihar); Holéczy Pista (Farkas I.: Iglói diákok); Béla (Székely J.: Vak Béla).