# Bogdán István

(Gyerőmonostor, 1947. márc. 19.– ): színész. A marosvásárhelyi Szentgyörgyi István Színművészeti Intézet színész szakán végzett 1973-ban. A temesvári Állami Magyar Színházhoz szerződött. 1985-től a kolozsvári Állami Magyar Színház tagja. Impozáns megjelenése és színes jellemformáló képessége tragédiákban, középfajú drámákban és vj.-okban egyaránt érvényesült. F.Sz. Proctor (Miller: Salemi boszorkányok); Páska (Vampilov: A múlt nyáron Csulimszkban); Göndör Sándor (Tóth E.: A falu rossza); Őrmester (Ustinov: Az ismeretlen katona és felesége); Mátyás király (Heltai J.: A néma levente); Frigyes (Sh.: Ahogy tetszik).