# Óvári Győző

(Nagykanizsa, 1923. nov. 17.–Bp., 1981. dec. 11.): gépészmérnök, színháztechnikus, tanár és szakíró. Műegyetemi tanulmányait a háború miatt félbe kellett hagynia, 1950-ben szerzett mérnöki diplomát. Első munkahelye az Orion Gyár, 1956–1958 között a Művelődési Minisztérium beruházási és műszaki osztályának főmérnöke. A Színháztechnikai Fórum olvasószerkesztője és állandó szerzője. Megalapításától tanár volt a Felsőfokú Színházi Műszaki Vezetőképzőn. A tanfolyamra írott jegyzetei: A színháztechnika elméleti alapjai (1975); Színpadtechnika II.