# Kasza Éva; Kasza B.

(Moravica, 1949. aug. 9.– ): színésznő. Miután elvégezte a Szabadkai Népszínház kétéves színészképző stúdióját, 1967-ben a színházhoz szerződött. Tevékenyen részt vett 1968-ban a Kísérleti Színház létrehozásában. Fiatal lányokat, modern nőket, főszerepeket és drámai epizódokat alakított. Jelenleg is a Szabadkai Népszínház tagja. F.Sz. Teresa (Behan: A túsz); Ágika (Örkény I.: Tóték); Laura (Williams: Üvegfigurák); Jill Tanner (Gershe: A pillangók szabadok); Magdó (Tamási Á.: Énekes madár); Shirley (Russel: Én, Shirley).

KASZA ÉVA (középen), SÜVEGES ETA és ÁROK FERENC (Williams: Üvegfigurák)