# Esztergályos Cecília

(Bp., 1943. jan. 26.– ): színésznő. 1960-ig az ÁBI-ban tanult táncolni. 1960-tól 1963-ig a Pécsi Balett táncosa. 1968-ban elvégezte a SzAk-t és a Thália Színház tagja lett. 1984-től 1990-ig a Nemzeti Színház művésznője volt. Egyéves veszprémi szereplés után 1991-től ismét a Nemzeti Színházban játszik. Komikai alkatát és magas fokú mozgáskultúráját főként vj.-ok főszerepeiben élvezhetjük. Mostanában elsősorban a televízió foglalkoztatja (Família Kft.). 1974-ben Jászai Mari-díjat, 1982-ben érdemes művész kitüntetést kapott. F.Sz. Csibe (Móricz Zs.); Erzsébet (Bródy S.: A dada); Plankenhorst Alfonsine (Jókai M.–Kardos Gy.: A kőszívű ember fiai); Petruska (Jánosy I.–Romhányi J.); Miss Arizona (Fedor A.–Szilágyi Gy.–Rátonyi R.); Éva (Shaw: Vissza Matuzsálemhez); Arlecchino (Goldoni: Két úr szolgája); Lettice (Shaffer: Lettice és Lotte); Colette (Barillet–Grédy: Big Love); Anna (Holberg: A politikus csizmadia); Mica (Caragiale: Farsang); Osztrigás Mici (Feydeau: Egy hölgy a Maximból). Könyve: Adj békét, Uram! (1986).

ESZTERGÁLYOS CECÍLIA