# Rátkai Erzsébet

(Bp., 1956. jan. 3.– ): díszlet- és jelmeztervező. A pozsonyi Színház- és Filmművészeti Főiskola díszlet- és jelmeztervezési szakán szerzett diplomát 1980-ban. 1980–1986 között a kecskeméti Katona József Színház díszlet- és jelmeztervezője volt. Közben és utána tervezett más (békéscsabai, veszprémi stb.) vidéki, valamint fővárosi társ.-nak is. 1990-től a Madách Színház tervezője. A szlovák szcenográfia neveltje, egységes szcenikai látásmóddal épít expresszív drámai teret és jellemez szereplőket. F.T. Różewicz: Fehér házasság; Páskándi G.: Vendégség; Sh.: Szentivánéji álom, Lear király.