# Szaplonczainé Bartha Mária

(?–?): színésznő. Pályájáról 1827 óta vannak adataink. Különböző vándortárs.-ok tagjaként Szeged, Debrecen, Kolozsvár, Nagyvárad voltak fontosabb állomásai. Az 1850-es évek végén Mátray Istvánné néven szerepelt. Alkata nem tette alkalmassá naivák és fiatal hősnők alakítására, bár ilyenekre a kisebb társ.-ok vezető színésznőjeként olykor mégis vállalkozott. Igazi szerepkörét az anyák és az idősebb komikák alkották. F.Sz. Széppataki Paulina (Töpfer: Világ divatja); Margit (Kisfaludy K.: A kérők); Luca (Kisfaludy K.: Csalódások).