# Margitszigeti Szabadtéri Színpad

(1938– ): szabadtéri nyári színpad a margitszigeti víztorony mellett. 1938-ban épült Kaffka Péter tervei alapján. 1838–1943 között önálló igazgatóság vezette. A II. világháborúban súlyosan megrongálódott, 1949-ben nyílt meg újra. 1953-tól 1962-ig az Operaház Szabadtéri Színpadaként szerepel, az Operaház és a Nemzeti Színház játszott itt repertoárdarabokat. 1966 óta ismét önálló igazgatóság vezeti Szabadtéri Színpadok Igazgatósága, majd 1991-től Szabad Tér Színház néven. Nézőtere 3300 személyes, műsorán főleg opera, operett, balett és folklór szerepelt. 1962 és 1966, ill. 1976 és 1984 között a Margitszigeti Szabadtéri Színpad rekonstrukciója miatt nem tartott előadást.