# Wurda József

(kb. 1807–1870 között): énekes (tenor). Eredeti foglalkozása takácsmester volt. Mesterlegényként Európa több országában megfordult. Bécsben, 1830-ban fedezték fel énekesi tehetségét. Először a Kärtnerthortheaterben, majd 1835-ben a hamburgi Operában énekelt. 1837-ben a pesti német színházban, 1842-ben a Nemzeti Színházban vendégszerepelt. Elsősorban a Bellini-operák lírai tenorszerepeiben aratta sikereit. F.Sz. Pollione (Bellini: Norma); Eleázár (Halévy: A zsidónő).