# Kilényiné Széppataki Johanna; Schenbach

(Jászberény, 1798–Miskolc, 1878): színésznő. Déryné húga. Először 1812–13-ban lépett fel néhány alkalommal a pesti társ. előadásain. Pályakezdése 1819-ben volt Rimaszombatban, nővére segítségével. Feltűnő szépségű, de átélésre képtelen színésznő volt, ezért a női intrikus szerepeket játszotta a legjobban, bár más szerepkörben is fellépett. Férje társ.-aiban volt tag. Az ő halála után visszavonult. 1836-ban vendégként fellépett a budai Várszínházban, sőt jún.–szept. között tag is volt. Élete utolsó éveit nővérével töltötte Miskolcon. F.Sz. Lidi (Kisfaludy K.: A kérők); Dobrochna (Kisfaludy K.: Stibor vajda); Világosváriné (Töpfer: Világ divatja).