# Ispánki János

(Bp., 1912. máj. 22.– ): tanár. 1946-tól a Magyar Rádió dramaturgja és rend.-je volt. 1953–1958 között a Népművészeti Intézet drámai és bábjátékos osztályának vezetőjeként az iskolai bábjátszás szervezésére, a bábcsoportokat vezető pedagógusok minőségi képzésére, az amatőr mozgalom szélesítésére, és a fellelhető népi hagyományok filmen történő megőrzésére törekedett. F.M. Az olasz színház (Színészek, rendezők c. kötetben, 1964); Örökség (rádiójáték, 1949); Hajnali gyors (rádiódráma, 1959).