# Mindszenty Kornélia

(?, 1841–Bp., 1886. júl. 19.): énekesnő (koloratúrszoprán). 1862-ben Debrecenben Ressler István társulatában tűnt fel először, de valószínűleg korábban fellépett, mert rövid időn belül már jutalomjátékot is kapott. 1862 és 1877 között Szabó József, ill. Latabár Endre társ.-ában játszott. Különösen Kassa városának volt kedvelt művésze. Egyaránt szívesen szerepelt Verdi operáiban és Offenbach operettjeiben is. 1875. okt.-ben férjhez ment Halmi Ferenchez. Ez után már csak ritkán lépett színpadra, majd 1878-ban végképp visszavonult. F.Sz. Fenena (Verdi: Nabucco); Ritta (Hérold: Zampa); Irene (Donizetti: Belizár); Liza (Bellini: Alvajáró); Izabella (Halévy: Zsidó hölgy); Leocadia (Offenbach: Dunan apó); Galathea (Suppé: Szép Galathea).

M.A. 1862: Ressler István; 1862–63: Szabó József–Philippovics István; 1863–72: Szabó–Philippovics, majd Latabár Endre; 1872–74: Nagyvárad–Debrecen; 1874–75: Aradi Gerő; 1875–76: Sztupa Andor; 1876: Buda; 1877–78: Mosonyi Károly.