# színpadtechnika

gyűjtőfogalom a játéktérben alkalmazott, funkcionálisan az előadást kiszolgáló beépített vagy mobil szerkezetek, gépek, mechanizmusok számára. Főbb csoportjai: a) helyhez kötött acélszerkezetek: zsinórpadlás, munkakarzatok, hidak, lépcsők; b) felsőgépezet, alsógépezet: süllyedő pódiumok, forgószínpadok, zenekari árok süllyedői v. lefedő szerkezetei, személysüllyesztők, színpadi kocsik; c) függönyök: előfüggöny, takarófüggönyök, háttér- v. horizontfüggöny; d) biztonsági berendezések.